15.4.19 OPPILAANOHJAUS 7.-9.lk

Oppilaanohjauksella on keskeinen merkitys sekä oppilaiden, koulun että yhteiskunnan näkökulmasta. Ohjaustoiminnan tulee muodostaa koko perusopetuksen ajan kestävä, perusopetuksen jälkeisiin opintoihin ulottuva jatkumo. Oppilaanohjauksella edistetään oppilaiden koulutyön onnistumista, opintojen sujumista sekä koulutuksen tuloksellisuutta ja vaikuttavuutta.

Oppilaanohjauksen tehtävänä on edistää oppilaiden kasvua ja kehitystä siten, että oppilaat pystyvät kehittämään opiskeluvalmiuksiaan ja vuorovaikutustaitojaan sekä oppimaan elämässä tarvittavia tietoja ja taitoja. Oppilaanohjaus tukee oppilaita tekemään omiin valmiuksiinsa, arvoihinsa ja lähtökohtiinsa sekä kiinnostukseensa perustuvia arkielämää, opiskelua, jatko-opintoja sekä tulevaisuutta koskevia päätöksiä ja valintoja. Ohjauksen avulla oppilaat oppivat tiedostamaan mahdollisuutensa vaikuttaa oman elämänsä suunnitteluun ja päätöksentekoon. Oppilaita kannustetaan pohtimaan ja kyseenalaistamaan koulutukseen ja ammatteihin liittyviä ennakkokäsityksiään ja tekemään valintansa ilman sukupuoleen sidottuja roolimalleja. Oppilaanohjausta toteutetaan yhteistyössä huoltajien kanssa.

Koulun ohjaussuunnitelmassa kuvataan oppilaanohjauksen järjestämisen rakenteet, toimintatavat, työn- ja vastuunjako sekä monialaiset verkostot, joita tarvitaan ohjauksen tavoitteiden toteutumiseksi. Suunnitelmassa kuvataan myös kodin ja koulun ohjausyhteistyö, koulun työelämäyhteistyö sekä työelämään tutustumisen järjestelyt. Ohjaussuunnitelman tavoitteiden toteutumista arvioidaan systemaattisesti. Oppilaiden opintojen sujuvuutta nivelvaiheissa edistetään perusopetuksen aikana ja jatko-opintoihin siirryttäessä opettajien välisellä ja opinto-ohjaajien keskinäisellä sekä tarvittaessa moniammatillisella yhteistyöllä. Opettajat hyödyntävät työssään ajantasaista tietoa jatko-opinnoista, työelämästä ja työtehtävistä sekä niissä tapahtuvista muutoksista.

Oppilaanohjaus yhdistää koulua yhteiskuntaan ja työelämään. Sen avulla edistetään oikeuden-mukaisuuden, yhdenvertaisuuden, tasa-arvon ja osallisuuden toteutumista sekä ehkäistään syrjäytymistä koulutuksesta ja työelämästä. Oppilaanohjauksessa kehittyvät tiedot ja taidot edistävät osaltaan osaavan työvoiman saatavuutta sekä osaamisen kysynnän ja tarjonnan yhteensovittamista tulevaisuuden työelämässä.

**Vuosiluokilla 7-9** oppilaanohjauksen tehtävänä on tukea oppilaiden siirtymistä vuosiluokkien 7-9 oppimisympäristöön ja työskentelytapoihin. Vuosiluokkien 7-9 aikana jokaista oppilasta ohjataan edelleen kehittämään oppimaan oppimisen taitojaan ja opiskeluvalmiuksiaan. Oppilaita autetaan hahmottamaan valintojen vaikutusta opintoihin ja tulevaisuuteen. Oppilaanohjauksen tehtävänä yhdessä muiden oppiaineiden kanssa on selkeyttää opiskeltavien oppiaineiden merkitystä jatko-opintojen ja työelämätaitojen kannalta sekä laajentaa oppilaiden käsityksiä työelämästä, työtehtävistä, yrittäjyydestä ja tulevaisuuden osaamistarpeista. Päävastuu oppilaanohjauksen toteuttamisesta on opinto-ohjaajalla.

Oppilaanohjauksen tehtävänä on kehittää oppilaiden valmiuksia selviytyä muuttuvissa elämäntilanteissa, opintojen nivelvaiheissa sekä työuran siirtymissä. Oppilaat oppivat käyttämään ja hyödyntämään erilaisia tieto-, neuvonta- ja ohjauspalveluita. Ohjauksella vahvistetaan oppilaiden toimijuutta ja oma-aloitteisuutta koulutus- ja uravalintojaan koskevassa päätöksenteossa. Oppilaanohjaus tarjoaa oppilaille tietoa ja tutustumismahdollisuuksia peruskoulun jälkeisiin koulutus- ja opiskeluvaihtoehtoihin yhteistyössä vastaanottavan oppilaitoksen sekä huoltajien kanssa. Ohjauksen tehtävänä on edistää opintojen loppuun saattamista sekä yhteishaun yhteydessä tehtävän jatkosuunnittelun avulla tukea siirtymistä perusopetuksen jälkeisiin opintoihin.

**Oppilaanohjauksen tavoitteisiin liittyvät keskeiset sisältöalueet vuosiluokilla 7-9**

Sisällöt valitaan siten, että ne tukevat tavoitteiden saavuttamista. Sisältöalueista muodostetaan kokonaisuuksia eri vuosiluokille.

**S1 Oppiminen ja opiskelu:**Keskeisinä sisältöalueina oppilaanohjauksessa ovat kouluyhteisössä toimimisen sekä opiskelutaitojen ja oppimaan oppimisen taitojen harjoittelu yhteistyössä muiden oppiaineiden kanssa elinikäisen oppimisen ja yhteisöllisyyden näkökulmista. Oppilaat harjoittelevat asettamaan itselleen opiskeluun liittyviä tavoitteita opintojen eri vaiheissa, arvioimaan itsenäisen toiminnan kehittymistä ja tavoitteiden toteutumista sekä ottamaan vastuuta omasta oppimisestaan, opintoihin liittyvien valintojen tekemisestä sekä opintojensa etenemisestä.

**S2 Itsetuntemus ja elinikäinen urasuunnittelu:**Oppilaanohjauksessa käsitellään sisältöalueita, joiden avulla oppilaat laajentavat itsetuntemustaan ja itsearviointitaitojaan, tulevaisuuden suunnittelu- ja päätöksentekotaitojaan sekä kehittävät taitojaan ratkaista ongelmia tilanteessa, jossa valmista ratkaisua ei ole annettu. Harjoitettavat taidot koskevat mm. urasuunnittelu- ja urahallintataitoja, motivaatiota sekä yleisiä elämässä tarvittavia taitoja. Analysointivalmiuksia sekä omiin valintoihin vaikuttavien tekijöiden tunnistamista harjoitetaan. Tällaisia tekijöitä ovat esimerkiksi arvot ja asenteet, oppilaan taidot sekä sosiaaliset verkostot.

**S3 Opiskelussa ja työelämässä tarvittavat taidot:**Oppilaanohjauksessa tarjotaan oppilaille mahdollisuuksia harjaannuttaa taitojaan toimijana erilaisissa ympäristöissä. Huomiota kiinnitetään monipuolisten opiskelussa ja työelämässä tarvittavien taitojen sekä monikanavaisten vuorovaikutus- ja viestintätaitojen kehittymiseen. Viestintätaitoihin kuuluu myös eri tietolähteiden kautta saadun tiedon luotettavuuden arviointi urasuunnittelun kannalta.

**S4 Työelämään tutustuminen:**Eri elinkeinoihin, työelämään ja ammattialoihin tutustuminen sekä työn hakemisen harjoittelu lisäävät oppilaiden työelämätietoutta. Samalla oppilaat tutustuvat itseään kiinnostaviin aloihin, ammatteihin ja yrittäjyyteen. Työelämätaitoja harjoitellaan erityisesti työelämään tutustumisjaksoilla (TET), joista saatua kokemusta, tietoa ja palautetta hyödynnetään eri oppiaineiden opiskelussa sekä tulevaisuuden suunnitelmia tehtäessä. Huomiota kiinnitetään työelämän tasa-arvokysymyksiin.

**S5 Jatko-opinnot ja niihin hakeutuminen:**Oppilaiden jatko-opintojen ja tulevaisuuden suunnittelun taitojen kehittyminen on jatkumo, jota syvennetään oppilaanohjauksen sisällöissä koko perusopetuksen ajan. Oppilaanohjauksessa oppilaat tutustuvat Suomen koulutusjärjestelmän tarjoamiin erilaisiin jatko-opintomahdollisuuksiin ja oppivat etsimään tarkempaa tietoa jatko-opinnoista sekä niihin hakeutumisesta sekä hyödyntämään eri tieto-, neuvonta- ja ohjauspalveluita.” (OPS 2014, 442–444.)

OPPILAANOHJAUS 7.lk

**Oppilaanohjauksen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Osallisuus ja aktiivinen toiminta** | **T1** auttaa oppilasta muodostamaan kokonaiskäsitys vuosiluokkien 7-9 toimintatavoista ja opiskeluympäristöstä, kehittää oppilaan valmiutta toimia kyseisessä ympäristössä ja erilaisissa ryhmissä sekä tukea oppilasta itsenäiseen toimintaan ja vastuun ottamiseen opiskelustaan ja tekemistään valinnoista | S1 Oppiminen ja opiskelu   * Harjoitellaan kouluympäristössä toimimista   S2 Itsetuntemus ja elinikäinen urasuunnittelu   * Tehdään itsearviointia. * Pohditaan sosiaalisten verkostojen merkitystä. * Harjaannutetaan yleisiä elämässä tarvittavia taitoja. * Pohditaan arvoja ja asenteita. | * Yläkoulu ja luokkakaverit tutuksi ja ryhmäytyminen * Koulun toimintakulttuuri ja arvot * Roolien merkitys eri tilanteissa ja oman roolin ja sen vaikutuksen hahmottaminen * Vaikuttaminen kouluyhteisössä * Minä ja muut * Sosiaaliset taidot ja verkostot | Itsestä huolehtiminen ja arjen taidot (L3)   * Vastuu itsestä, toisista ja arjen sujumisesta   Osallistuminen, vaikuttaminen ja kestävän tulevaisuuden rakentaminen (L7)   * Yksityisyys /some * Vaikuttaminen kouluyhteisössä |
| **Oppimaan oppimisen taidot** | **T2** kannustaa ja ohjata oppilaita kehittämään opiskelutaitojaan sekä oppimaan oppimisen taitojaan | S1 Oppiminen ja opiskelu   * Harjaannutetaan opiskelutaitoja ja tavoitteiden asettamista sekä vastuunottoa. * Tehdään itsearviointia. | * Oppimaan oppimisen taidot ja * hyvän oppimisen edellytykset * Elämänhallinta * Opiskelutekniikat | Ajattelu ja oppimaan oppiminen (L1)   * Oppimista, omaa ja yhteistä hyvinvointia edistävät tekijät ja terveet elämäntavat |
| **Elinikäinen oppiminen** | **T3** luoda edellytyksiä oppilaan halulle oppia, arvioida osaamistaan, tunnistaa ja hyödyntää taitojaan ja vahvuuksiaan, kehittää kykyään tunnistaa oppimiskohteitaan sekä antaa valmiuksia muuttaa tarvittaessa suunnitelmiaan ja toimintamallejaan | S1 Oppiminen ja opiskelu   * Asetetaan tavoitteita.   S2 Itsetuntemus ja elinikäinen | * Itsearviointia edellisiin sisältöihin liittyvissä aiheissa * Motivaation merkitys | Ajattelu ja oppimaan oppiminen (L1)   * Omat kokemukset ja omien ajattelu-tapojen ja työskentelytapojen merkitys tulevaisuudelle |
| **Itsetuntemus** | **T4** ohjata oppilasta tunnistamaan omiin valintoihinsa vaikuttavia tekijöitä sekä suhteuttamaan omaa toimintaansa kykyjensä, edellytystensä ja kiinnostuksensa mukaisesti | S2 Itsetuntemus ja elinikäinen urasuunnittelu   * Kehitetään taitoja itsenäiseen toimintaan ja vastuunottoon. | * Oppiaineet ja valinnaisuus * Valinnaisainevalinnat ja niiden merkitys tulevaisuuden kannalta * Omat kiinnostukset ja vahvuudet * Kuka minä olen? * Minäkuva, unelmat, tavoitteet | Itsestä huolehtiminen ja arjen taidot (L3)   * Itsenäistymiseen tukeminen yhteistyössä kotien kanssa (valinnaisainevalinnat) * Sosiaaliset taidot ja itsetuntemus * Itseluottamus |
| **Tavoitteiden asettaminen** | **T5** ohjata oppilaita asettamaan sekä pitkän että lyhyen aikavälin tavoitteita, tekemään niitä koskevia suunnitelmia sekä arvioimaan niiden toteutumista | S2 Itsetuntemus ja elinikäinen urasuunnittelu   * Perehdytään tulevaisuuden suunnittelutaitoihin. * Ymmärretään motivaation merkitys. | * Arviointi ja tavoitteet * Oppimisen arviointi yläkoulussa ja sen merkitys * Tavoitteiden asettaminen ja säännöllisen työnteon merkitys opinnoissa | Ajattelu ja oppimaan oppiminen (L1)   * Tavoitteiden ja suunnitelmien merkitys päämäärän saavuttamisessa   Itsestä huolehtiminen ja arjen taidot (L3)   * Omien tekojen ja valintojen merkitys sekä vaikutus arjessa |
| **Työelämään suuntautuva oppiminen** | **T6** auttaa oppilasta ymmärtämään työn merkitys oman elämänsä ja yhteiskunnan kannalta sekä edistää oppilaan taitoa tunnistaa opiskeltavien oppiaineiden merkitys tulevien opintojen sekä työelämässä ja työllistymisessä tarvittavan osaamisen kannalta | S2 Itsetuntemus ja elinikäinen urasuunnittelu   * Pyritään löytämään omia vahvuuksia ja kehittämiskohteita. * Tehdään itsearviointia.   S3   * Opetellaan opiskelussa ja työelämässä tarvittavia taitoja.   S5 Jatko-opinnot ja niihin hakeutuminen   * Luodaan perustaa jatkumolle kohti omaa uravalintaa. | * Arviointi ja sen merkitys omalle tulevaisuudelle * Erilaiset keskiarvot (lu/ka) ja arvioinnin merkitys haettaessa toiselle asteelle * Ryhmätyötaidot ja yhdessä toiminen * Erialaisuuden ymmärtäminen | Työelämätaidot ja yrittäjyys (L6)   * Rohkaistaan tunnistamaan ja kehittämään omia vahvuuksiaan   sekä ymmärtämään erilaisuutta  Osallistuminen, vaikuttaminen ja kestävän tulevaisuuden rakentaminen (L7)   * Omien valintojen ja tekojen merkitys itselle ja tulevaisuudelle |
| **T7** ohjata oppilasta kehittämään taitoaan arvioida eri työtehtävissä tarvittavaa osaamista, vuorovaikutus- ja viestintätaitoja sekä itselleen sopivia ammattialoja ja vahvistamaan valmiuksia hakea tietoa vaadittavan osaamisen hankkimisesta perusopetuksen jälkeen | S2-S5 | PÄÄPAINO 8.-9.LK  SISÄLTYY OSITTAIN EDELLISIIN | Monilukutaito (L4)  Tieto- ja viestintäteknologinen osaaminen (L5)  Työelämätaidot ja yrittäjyys (L6) |
| **Koulutus- ja työelämätiedon hyödyntäminen omassa urasuunnittelussa** | **T8** antaa oppilaalle ja huoltajalle tietoa Suomen koulutusjärjestelmän pääpiirteistä ja sen mahdollisuuksista, tukea oppilaan taitoa etsiä koulutus- ja työelämätietoa sekä Suomesta että ulkomailta | S4, S5 | 8.-9.lk | Monilukutaito (L4)  Tieto- ja viestintäteknologinen osaaminen (L5) |
| **T9** ohjata oppilasta käyttämään monikanavaisia tieto-, neuvonta- ja ohjauspalveluja sekä arvioimaan eri tietolähteiden kautta saadun tiedon luotettavuutta ja tarkoituksenmukaisuutta urasuunnittelun näkökulmasta | S2, S3, S5 | 9. lk | Monilukutaito (L4)  Tieto- ja viestintäteknologinen osaaminen (L5)  Työelämätaidot ja yrittäjyys (L6) |
| **Monikulttuurisuus ja kansainvälisyys** | **T10** tukea oppilaan taitoja tunnistaa kulttuuritaustansa sekä kykyä toimia kulttuurienvälisissä kohtaamisissa ja yhteistyötilanteissa, opastaa oppilasta hankkimaan ja omaksumaan tietoa opiskelu- ja työskentelymahdollisuuksista monikansallisissa työympäristöissä sekä ulkomailla | S4, S5 | 9. lk | Kulttuurinen osaaminen, vuorovaikutus ja ilmaisu (L2) |

OPPILAANOHJAUS 8.lk

**Oppilaanohjauksen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Osallisuus ja aktiivinen toiminta** | **T1** auttaa oppilasta muodostamaan kokonaiskäsitys vuosiluokkien 7-9 toimintatavoista ja opiskeluympäristöstä, kehittää oppilaan valmiutta toimia kyseisessä ympäristössä ja erilaisissa ryhmissä sekä tukea oppilasta itsenäiseen toimintaan ja vastuun ottamiseen opiskelustaan ja tekemistään valinnoista | S1, S2 | **7.-luokalla** | Itsestä huolehtiminen ja arjen taidot (L3)  Osallistuminen, vaikuttaminen ja kestävän tulevaisuuden rakentaminen (L7) |
| **Oppimaan oppimisen taidot** | **T2** kannustaa ja ohjata oppilaita kehittämään opiskelutaitojaan sekä oppimaan oppimisen taitojaan | S1 Oppiminen ja opiskelu   * Kehitetään opiskelutaitoja, vastuunottoa. * Asetetaan tavoitteita ja seurataan niiden saavuttamista. | * Oppimaan oppimisen taidot ja opiskelutekniikka **-** kertaus * Vastuu opiskelusta ja itsearviointi | Ajattelu ja oppimaan oppiminen (L1)   * Vahvistetaan omia opiskelutaitoja * Kannustus vastuunottoon ja tavoitteiden asettamiseen opinnoissa |
| **Elinikäinen oppiminen** | **T3** luoda edellytyksiä oppilaan halulle oppia, arvioida osaamistaan, tunnistaa ja hyödyntää taitojaan ja vahvuuksiaan, kehittää kykyään tunnistaa oppimiskohteitaan sekä antaa valmiuksia muuttaa tarvittaessa suunnitelmiaan ja toimintamallejaan | S1 Oppiminen ja opiskelu  S2 Itsetuntemus ja elinikäinen urasuunnittelu | * Itsearviointi ja ohjausta 8.luokan luokkaohjauksen sisällöissä sekä yksilöohjauksen yhteydessä | Ajattelu ja oppimaan oppiminen (L1)   * Vastuuseen kasvaminen, tavoitteellisuus ja * Omien tavoitteiden mukaisesti eteneminen |
| **Itsetuntemus** | **T4** ohjata oppilasta tunnistamaan omiin valintoihinsa vaikuttavia tekijöitä sekä suhteuttamaan omaa toimintaansa kykyjensä, edellytystensä ja kiinnostuksensa mukaisesti | S2 Itsetuntemus ja elinikäinen urasuunnittelu   * Opitaan tunnistamaan omiin valintoihin vaikuttavia tekijöitä. * Harjaannutetaan analyysivalmiuksia. | * Itsetuntemuksen ja itseluottamuksen vahvistaminen (luonteenpiirteet, erilaisuus, itsetunto ja sen vahvistamiseen liittyvät tekijät) * Persoonallisuus ja temperamentti * Vahvuudet ja lahjakkuudet | Itsestä huolehtiminen ja arjen taidot (L3)   * Sosiaalisten taitojen ja tunnetaitojen kehittyminen |
| **Tavoitteiden asettaminen** | **T5** ohjata oppilaita asettamaan sekä pitkän että lyhyen aikavälin tavoitteita, tekemään niitä koskevia suunnitelmia sekä arvioimaan niiden toteutumista | S2 Itsetuntemus ja elinikäinen urasuunnittelu  S5 Jatko-opinnot   * Jatketaan jatko-opintojen suunnittelua jatkumona 7.-9. lk. | * Itsearviointi ja yksilöohjaus * Opiskelumenestys ja omat urasuunnitelmat * Motivaatio, valinnat ja vastuu | Ajattelu ja oppimaan oppiminen (L1)   * Tavoitteet ja tulevaisuuden suunnittelu   Itsestä huolehtiminen ja arjen taidot (L3)   * Omien tekojen ja valintojen merkitys ja vaikutus nyt ja tulevaisuudessa |
| **Työelämään suuntautuva oppiminen** | **T6** auttaa oppilasta ymmärtämään työn merkitys oman elämänsä ja yhteiskunnan kannalta sekä edistää oppilaan taitoa tunnistaa opiskeltavien oppiaineiden merkitys tulevien opintojen sekä työelämässä ja työllistymisessä tarvittavan osaamisen kannalta | S2 Itsetuntemus ja elinikäinen urasuunnittelu  S3 Opiskelussa ja työelämässä tarvittavat taidot   * Harjoitellaan työelämässä ja työnhaussa tarvittavia taitoja.   S5 Jatko-opinnot ja niihin hakeutuminen   * Edetään jatkumona kohti omaa uravalintaa. | * TET ja työnhaku * Omat kiinnostukset ja urasuunnittelu TET-paikan valinnassa * Työnhaussa ja työelämässä vaadittavien taitojen harjoittelu * Yrittäjyys | Työelämätaidot ja yrittäjyys (L6)   * Lähialueen elinkeinoelämän mahdollisuudet ja TET * Työelämätaitojen harjoittelu (TET) * Kiinnostus ja myönteinen asenne työelämää ja yrittäjyyttä kohtaan   Osallistuminen, vaikuttaminen ja kestävän tulevaisuuden rakentaminen (L7)   * Työelämässä tarvittavat taidot ja erilaiset tulevaisuudenvaihtoehdot |
| **T7** ohjata oppilasta kehittämään taitoaan arvioida eri työtehtävissä tarvittavaa osaamista, vuorovaikutus- ja viestintätaitoja sekä itselleen sopivia ammattialoja ja vahvistamaan valmiuksia hakea tietoa vaadittavan osaamisen hankkimisesta perusopetuksen jälkeen | S2 Itsetuntemus ja urasuunnittelu  S3 Opiskelussa ja työelämässä tarvittavat taidot  S4 Työelämään tutustuminen   * Tutustutaan työelämään ja hyödynnetään saatuja kokemuksia omassa opiskelussa ja tulevaisuuden suunnittelussa.   S5 Jatko-opintoihin hakeutuminen   * Edetään jatkumona. | * TET-raportointi * Itsearviointi ja oppimiskokemukset suhteessa tulevaisuuden suunnitelmiin sekä työelämästä saadut kokemukset ja tieto | Monilukutaito (L4)   * Tiedon tuottaminen ja välittäminen   Tieto- ja viestintäteknologinen osaaminen (L5)   * Vuorovaikutuksen ja yhteistyön merkitys   Työelämätaidot ja yrittäjyys (L6)   * Työelämässä tarvittavat tiedot ja taidot |
| **Koulutus- ja työelämätiedon hyödyntäminen omassa urasuunnittelussa** | **T8** antaa oppilaalle ja huoltajalle tietoa Suomen koulutusjärjestelmän pääpiirteistä ja sen mahdollisuuksista, tukea oppilaan taitoa etsiä koulutus- ja työelämätietoa sekä Suomesta että ulkomailta | S4 Työelämään tutustuminen   * Tutustutaan ammattialoihin ja koulutuksiin.   S5 Jatko-opinnot ja niihin hakeutumien | * Suomen koulutusjärjestelmä * Ammattitietous sekä omat kiinnostukset ja vahvuudet (mm. AVO-testit) * Koulutusalat ja ammatit * Toisen asteen ammatillinen koulutus + korkean asteen ammatit lyhyesti ammattialojen käsittelyn yhteydessä * Omat kiinnostukset ja kyvyt suhteessa ammattialaan (itsearviointi) * Lähialueen tarjontaan tutustuminen (vierailukäynnit toisen asteen oppilaitoksissa) | Monilukutaito (L4)   * Tutustutaan koulutusjärjestelmän tarjoamiin mahdollisuuksiin ja etsitään itselle sopivia vaihtoehtoja   Tieto- ja viestintäteknologinen osaaminen (L5)   * Tutustutaan ja käytetään erilaisia tieto-, neuvonta- ja ohjauspalveluita |
| **T9** ohjata oppilasta käyttämään monikanavaisia tieto-, neuvonta- ja ohjauspalveluja sekä arvioimaan eri tietolähteiden kautta saadun tiedon luotettavuutta ja tarkoituksenmukaisuutta urasuunnittelun näkökulmasta | S2 itsetuntemus ja elinikäinen urasuunnittelu  S3 Opiskelussa ja työelämässä tarvittavat taidot  S5 Jatko-opinnot ja niihin hakeutumien | Tiedonhankintataidot   * Ammattiesitelmät ja ammattialat * Tiedonhaku ja erilaisten tietolähteiden tiedon luotettavuuden arvioinen (tieto-, neuvonta- ja ohjauspalvelut ) | Monilukutaito (L4)   * Harjoitellaan tiedon tuottamisen, tulkinnan ja välittämisen taitoja   Tieto- ja viestintäteknologinen osaaminen (L5)   * Vastuullinen teknologian hyödyntäminen   Työelämätaidot ja yrittäjyys (L6)   * Vuorovaikutustaidot ja tiedonvälittäminen * Projektityöskentelytaidot |
| **Monikulttuurisuus ja kansainvälisyys** | **T10** tukea oppilaan taitoja tunnistaa kulttuuritaustansa sekä kykyä toimia kulttuurienvälisissä kohtaamisissa ja yhteistyötilanteissa, opastaa oppilasta hankkimaan ja omaksumaan tietoa opiskelu- ja työskentelymahdollisuuksista monikansallisissa työympäristöissä sekä ulkomailla | S4  S5 | 9. lk | Kulttuurinen osaaminen, vuorovaikutus ja ilmaisu (L2) |

OPPILAANOHJAUS 9.lk

**Oppilaanohjauksen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Osallisuus ja aktiivinen toiminta** | **T1** auttaa oppilasta muodostamaan kokonaiskäsitys vuosiluokkien 7-9 toimintatavoista ja opiskeluympäristöstä, kehittää oppilaan valmiutta toimia kyseisessä ympäristössä ja erilaisissa ryhmissä sekä tukea oppilasta itsenäiseen toimintaan ja vastuun ottamiseen opiskelustaan ja tekemistään valinnoista | S1, S2 | 7. lk | Itsestä huolehtiminen ja arjen taidot (L3)  Osallistuminen, vaikuttaminen ja kestävän tulevaisuuden rakentaminen (L7) |
| **Oppimaan oppimisen taidot** | **T2** kannustaa ja ohjata oppilaita kehittämään opiskelutaitojaan sekä oppimaan oppimisen taitojaan | S1 | 7.-8.lk | Ajattelu ja oppimaan oppiminen (L1) |
| **Elinikäinen oppiminen** | **T3** luoda edellytyksiä oppilaan halulle oppia, arvioida osaamistaan, tunnistaa ja hyödyntää taitojaan ja vahvuuksiaan, kehittää kykyään tunnistaa oppimiskohteitaan sekä antaa valmiuksia muuttaa tarvittaessa suunnitelmiaan ja toimintamallejaan | S1 Oppiminen ja opiskelu   * Asetetaan tavoitteita ja tarkastellaan niiden saavuttamista opiskelussa. | Itsearviointi ja yksilöohjaus   * Vastuun ottaminen omasta oppimisesta ja tavoitteiden saavuttamisesta | Ajattelu ja oppimaan oppiminen (L1)   * Uravalinta ja omat taipumukset sekä kiinnostukset * Opintoihin ja uravalintaan liittyvät mahdollisuudet ja vaihtoehdot |
| **Itsetuntemus** | **T4** ohjata oppilasta tunnistamaan omiin valintoihinsa vaikuttavia tekijöitä sekä suhteuttamaan omaa toimintaansa kykyjensä, edellytystensä ja kiinnostuksensa mukaisesti | S2 Itsetuntemus ja elinikäinen urasuunnittelu   * Tunnistetaan omiin valintoihin vaikuttavia tekijöitä. | * Kohti yhteishakua ja oman koulutuspolun suunnittelu * Yksilöohjaus * Pienryhmäohjaus tarpeen mukaan | Itsestä huolehtiminen ja arjen taidot (L3)   * Itsenäistymisen tukeminen |
| **Tavoitteiden asettaminen** | **T5** ohjata oppilaita asettamaan sekä pitkän että lyhyen aikavälin tavoitteita, tekemään niitä koskevia suunnitelmia sekä arvioimaan niiden toteutumista | S2 Itsetuntemus ja elinikäinen urasuunnittelu  S5 Jatko-opinnot ja niihin hakeutuminen | * Yksilöohjaus * Suunnitelmat, tavoitteet * Yhteishaku ja siihen valmistautuminen * Yhteistyö huoltajien kanssa oppilaan ja huoltajien halutessa | Ajattelu ja oppimaan oppiminen (L1)   * Uravalinnat ja omat taipumukset sekä kiinnostuksen kohteet   Itsestä huolehtiminen ja arjen taidot (L3)   * Valmentaudutaan tekemään päätöksiä omista koulutusvalinnoista |
| **Työelämään suuntautuva oppiminen** | **T6** auttaa oppilasta ymmärtämään työn merkitys oman elämänsä ja yhteiskunnan kannalta sekä edistää oppilaan taitoa tunnistaa opiskeltavien oppiaineiden merkitys tulevien opintojen sekä työelämässä ja työllistymisessä tarvittavan osaamisen kannalta | S2 Itsetuntemus ja elinikäinen urasuunnittelu  S3 Työelämässä ja työnhaussa tarvittavien taitojen harjoittelu  S5 Jatko-opinnot ja niihin hakeutuminen | * TET ja työnhaku * Omat kiinnostukset ja urasuunnittelu TET-paikan valinnassa * Työnhaussa ja työelämässä vaadittavien taitojen harjoittelu | Työelämätaidot ja yrittäjyys (L6)   * Lähialueen elinkeinoelämän mahdollisuudet ja TET * Työelämätaitojen harjoittelu (TET)   Osallistuminen, vaikuttaminen ja kestävän tulevaisuuden rakentaminen (L7)   * Työelämässä tarvittavat taidot ja erilaiset tulevaisuudenvaihtoehdot |
| **T7** ohjata oppilasta kehittämään taitoaan arvioida eri työtehtävissä tarvittavaa osaamista, vuorovaikutus- ja viestintätaitoja sekä itselleen sopivia ammattialoja ja vahvistamaan valmiuksia hakea tietoa vaadittavan osaamisen hankkimisesta perusopetuksen jälkeen | S2 Itsetuntemus ja urasuunnittelu  S3 Opiskelussa ja työelämässä tarvittavat taidot  S4 Työelämään tutustuminen  S5 Jatko-opintoihin hakeutumisen jatkumo | * TET-raportointi * Itsearviointi ja oppimiskokemukset suhteessa tulevaisuuden suunnitelmiin sekä työelämästä saadut kokemukset ja tieto * Työelämä ja yrittäjyys * Muuttuva työelämä * Työelämätaidot * Työnhaku * Nuori työelämässä * Tasa-arvo työelämässä * Ammattina yrittäjyys | Monilukutaito (L4)   * Tiedon tuottaminen ja välittäminen sekä tulkinta   Tieto- ja viestintäteknologinen osaaminen (L5)   * Tiedonhakutaitojen harjoittelu   Työelämätaidot ja yrittäjyys (L6)   * Kiinnostus ja myönteinen asenne yrittäjyyttä ja työelämää kohtaan * Syvennetään työelämässä tarvittavia tietoja ja työelämän tuntemusta |
| **Koulutus- ja työelämätiedon hyödyntäminen omassa urasuunnittelussa** | **T8** antaa oppilaalle ja huoltajalle tietoa Suomen koulutusjärjestelmän pääpiirteistä ja sen mahdollisuuksista, tukea oppilaan taitoa etsiä koulutus- ja työelämätietoa sekä Suomesta että ulkomailta | S4 Työelämään tutustuminen  S5 Jatko-opinnot ja niihin hakeutuminen   * Tutustutaan toisen asteen opintoihin. | * Toisen asteen koulutus ja opinnot oman kiinnostuksen mukaan * Ammatillinen koulutus * Lukio-opinnot * Oppisopimuskoulutus * Muut koulutusvaihtoehdot * Korkean asteen opinnot oman kiinnostuksen mukaan | Monilukutaito (L4)   * Tiedonhakutaitojen ja medialukutaidon vahvistaminen   Tieto- ja viestintäteknologinen osaaminen (L5)   * Itsenäinen tiedonhaku ja erilaiset tieto-, neuvonta- ja ohjauspalvelut |
| **T9** ohjata oppilasta käyttämään monikanavaisia tieto-, neuvonta- ja ohjauspalveluja sekä arvioimaan eri tietolähteiden kautta saadun tiedon luotettavuutta ja tarkoituksenmukaisuutta urasuunnittelun näkökulmasta | S2 Itsetuntemus ja elinikäinen urasuunnittelu  S3 Opiskelussa ja työelämässä tarvittavat taidot  S5 Jatko-opinnot ja niihin hakeutuminen | * Tieto-, neuvonta- ja ohjauspalvelut * Valtakunnalliset * Lähialueen palvelut * Opintososiaaliset edut | Monilukutaito (L4)   * Tiedonhakutaitojen vahvistaminen   Tieto- ja viestintäteknologinen osaaminen (L5)   * Itsenäinen tiedonhaku ja erilaiset tieto-, neuvonta- ja ohjauspalvelut   Työelämätaidot ja yrittäjyys (L6) |
| **Monikulttuurisuus ja kansainvälisyys** | **T10** tukea oppilaan taitoja tunnistaa kulttuuritaustansa sekä kykyä toimia kulttuurienvälisissä kohtaamisissa ja yhteistyötilanteissa, opastaa oppilasta hankkimaan ja omaksumaan tietoa opiskelu- ja työskentelymahdollisuuksista monikansallisissa työympäristöissä sekä ulkomailla | S4 Työelämään tutustuminen   * Perehdytään kansainvälisyyteen työelämässä.   S5 Jatko-opinnot ja niihin hakeutuminen | * Kansainvälisyys ja monikulttuurisuus * Opiskelu ja työ ulkomailla * Suomalainen työelämä ja kansainvälisyys | Kulttuurinen osaaminen, vuorovaikutus ja ilmaisu (L2)   * Kulttuurinen moninaisuus ja työelämän kansainvälisyys voimavarana ja mahdollisuutena |

**Oppilaanohjauksen oppimisympäristöihin ja työtapoihin liittyvät tavoitteet vuosiluokalla 7-9**

”Oppilaanohjauksen työtapoja käytetään monipuolisesti oppilaiden yksilölliset sekä ryhmäkohtaiset tarpeet ja valmiudet huomioiden. Ohjausmuotoina ovat yksilöllisiin kysymyksiin syventyvä henkilökohtainen ohjaus, pienryhmäohjaus ja luokkamuotoinen ohjaus. Ryhmiä muodostetaan joustavasti ohjauksen sisältö ja vertaistuen mahdollisuudet huomioiden. Henkilökohtaisessa ohjauksessa oppilaalla on mahdollisuus keskustella opintoihinsa, koulutus- ja ammatinvalintoihinsa sekä elämäntilanteeseensa liittyvistä kysymyksistä. Pienryhmäohjauksessa oppilas oppii ryhmässä käsittelemään kaikille yhteisiä tai kunkin ryhmään osallistuvan oppilaan henkilökohtaisia, muiden oppilaiden kanssa jaettavissa olevia ohjauksellisia kysymyksiä. Ohjauksen jatkumo turvataan tarjoamalla oppilaanohjausta kaikilla luokkatasoilla. Huoltajalle järjestetään tarvittaessa tilaisuuksia neuvotella oppilaan opiskeluun ja valintoihin liittyvistä kysymyksistä opettajan, opinto-ohjaajan, oppilaan ja huoltajan yhteisissä tapaamisissa.

Oppimisympäristöinä hyödynnetään koulun ja verkkoympäristöjen rinnalla lähiympäristöä ja työelämää. Oppilaalle tulee järjestää perusopetuksen 7-9 vuosiluokkien aikana työelämään tutustumisjaksoja (TET) koulutus- ja ammatinvalintojensa perustaksi ja työn arvostuksen lisäämiseksi. Oppilaan tulee voida hankkia omakohtaisia kokemuksia työelämästä ja ammateista aidossa työympäristössä. Työelämään tutustumisen yhteydessä oppilaalle tulee järjestää mahdollisuus arvioida hankkimiaan tietoja ja kokemuksia. Työelämään tutustumista toteutetaan yhdessä muiden oppiaineiden kanssa hyödyntäen niiden oppisisältöjä ja työtapoja.” (OPS 2014, 444–445.)

7.lk:

Yläkoulun alkaessa oppilaanohjaaja tapaa kunkin oppilaan kahden kesken ja keskusteluissa kartoitetaan yläkoulun alkamiseen ja koulussa viihtymiseen ja opintojen sujumiseen liittyviä asioita. Ensimmäiset oppitunnit käytetään tutustumiseen ja ryhmäytymiseen liittyviin asioihin sekä koulun käytäntöihin tutustumiseen. Ryhmäytymisessä hyödynnetään mahdollisuuksien mukaan myös esim. kunnan nuorisotyön ja kuraattorin tarjoamia palveluita.

Oppimaan oppimisen taidot, itsetuntemus ja minäkuva kuuluvat keskeisiin sisältöalueisiin 7. luokalla. Oppitunneilla käytettävän oppimateriaalin avulla oppilaita ohjataan tutustumaan sekä itseensä että luokkatovereihin. Oppilaita rohkaistaan omien vahvuuksien ja kiinnostusten etsimiseen ja löytämiseen sekä positiivisen minäkuvan kehittymiseen ja vahvistumiseen. Seitsemännellä vuosiluokalla oppilaanohjauksessa vahvistetaan omia opiskelutaitoja ja pyritään löytämään omat kiinnostuksen kohteet ja vahvuudet.

Oppilaanohjaus rakentuu usein vuorovaikutukselle ja yhdessä tekemiselle. Luokkamuotoisessa ohjauksessa harjoitellaan vuorovaikutustaitoja ja rohkaistaan näkemään erilaisuus rikkautena. Henkilökohtaisilla tehtävillä ja itsearvioinnilla sekä oppilaan aktiivisella toiminnalla on keskeinen merkitys oppilaanohjauksessa. Osa tehtävistä on luottamuksellisia, jolloin oppilaan vastaukset jäävät vain oppilaanohjaajan tietoon eikä niitä tarvitse kertoa muille, ellei itse halua.

8.lk:

Kahdeksannella luokalla oppilaanohjauksen keskeisinä sisältöinä on Suomen koulutusjärjestelmään, ammattialoihin ja koulutuksiin tutustuminen. Pääpaino on toisen asteen ammatillisissa opinnoissa, mutta samalla käydään lyhyesti kuhunkin ammattialaan liittyvät korkean asteen opintomahdollisuudet. Lukio-opinnot käydään lyhyesti nyt ja tarkemmin 9. -luokalla. Oppilaat tutustuvat ammatteihin ammattialoittain oppitunneilla yhdessä sekä perehtyvät itseään kiinnostavaan ammattiin tekemällä siitä esitelmän. Lähialueen toisen asteen oppilaitoksiin järjestetään tutustumiskäynti yhteistyössä oppilaitosten kanssa.

Kahdeksannella luokalla oppilaanohjauksessa käsitellään myös itsetuntemukseen liittyviä tehtäviä ja kartoitetaan omia vahvuuksia ja tulevaisuuden suunnitelmia erilaisten tehtävien sekä netissä olevien ohjauspalveluiden (mm. AVO-ohjelma) avulla. Lisäksi kerrataan keskeiset asiat opiskelutekniikkaan ja oppimaan oppimiseen liittyen.

Työelämään tutustuminen (TET) aloitetaan 8. luokalla. Oppilaita kannustetaan valitsemaan TET-paikka omien kiinnostusten pohjalta ja omat sen hetkiset tulevaisuuden suunnitelmat huomioiden. Samalla harjoitellaan myös työnhakua ja työelämän pelisääntöjä. TET:n yhteydessä oppilaat raportoivat ja arvioivat työelämästä saamiaan kokemuksia sekä kirjallisesti että suullisesti, vuorovaikutuksessa muiden kanssa. Ammattialoihin ja työelämään tutustuessaan oppilaat harjoittelevat samalla tiedonhakutaitoja ja oppivat monilukutaitoa sekä tiedon luotettavuuden arviointia.

Lisäksi oppilaanohjaaja tapaa kunkin oppilaan kahden kesken kevään aikana ja keskustelee oppilaan sen hetkisistä tulevaisuuden suunnitelmista sekä opintomenestyksestä ja tavoitteista.

9.lk:

Yhdeksännen luokan aikana keskiössä ovat jatko-opintoihin liittyvän tietämyksen lisääminen ja omien jatko-opintosuunnitelmien tekeminen. Ammattialoihin tutustumista jatketaan ja perehdytään tarkemmin lukio-opintoihin. Lisäksi tutustutaan muihin koulutusmahdollisuuksiin ja omien kiinnostusten pohjalta myös toisen asteen jälkeisiin jatko-opintomahdollisuuksiin, oman alueen tarjoamiin palveluihin sekä valtakunnallisiin tieto- neuvonta- ja ohjauspalveluihin ja harjoitellaan yhteishaun tekemistä.

Työelämään tutustuminen (TET) ajoitetaan syyslukukaudelle, jotta oppilas pystyy hyödyntämään kokemuksiaan oman tulevaisuuden suunnittelussa. Samalla harjoitellaan ja syvennetään työnhakutaitoja ja työelämässä tarvittavia taitoja. TET:n yhteydessä harjoitellaan ja syvennetään kirjalliseen ja suulliseen raportointiin liittyviä taitoja. Työelämään liittyviä muita sisältöjä käsitellään TET:n yhteydessä ja omina kokonaisuuksina.

Oppilaanohjaaja tapaa kunkin oppilaan kahden kesken ja keskustelee jatko-opintosuunnitelmista ja opintomenestyksestä sekä tavoitteista. Tarvittaessa tapaamisia järjestetään useampia tai kootaan pienryhmiä oppilaiden yksilölliset ja yhteiset intressit huomioiden. Kevätlukukauden alussa, hyvissä ajoin ennen yhteishakua myös oppilaan huoltajille tarjotaan mahdollisuus tulla keskustelemaan jatko-opintosuunnitelmista yhdessä oppilaanohjaajan ja oppilaan kanssa. Tarvittaessa tapaaminen voidaan järjestää jo aiemmin.

**Ohjaus, eriyttäminen ja tuki oppilaanohjauksessa vuosiluokilla 7-9**

”Oppilaanohjauksessa huomioidaan jokaisen oppilaan yksilölliset lähtökohdat ja tarpeet. Ohjausta eriytetään ottamalla huomioon oppilaiden henkilökohtaiset tavoitteet, kokemukset, harrastukset, kiinnostuksen kohteet, osaamisalueet sekä elämäntilanteeseen vaikuttavat tekijät. Keskeistä on eri toimijoiden yhteistyö erityisesti opiskeluun kuuluvien siirtymä- ja nivelvaiheiden ohjauksessa. Moniammatillista ja -hallinnollista yhteistyötä tehdään erityisesti tukea tarvitsevien oppilaiden ja koulutuksen ulkopuolelle jäämässä olevien nuorten opintojen jatkumisen turvaamisessa.

Tukea tarvitsevan oppilaan kohdalla jatko-opintoihin liittyvä ohjaus aloitetaan riittävän varhain. Jatko-opintoja suunnitellaan yhteistyössä oppilaan, hänen huoltajansa, sekä tarvittaessa vastaanottavan oppilaitoksen ja peruskoulun edustajien kesken. Suunnittelussa otetaan huomioon oppilaan yksilölliset taipumukset, tuen tarve ja koulutuksen mahdollistamat työllistymisnäkymät. Oppilaalle ja hänen huoltajalleen tarjotaan mahdollisuuksia tutustua oppilaalle soveltuviin perusopetuksen jälkeisiä opintoja järjestäviin oppilaitoksiin. Oppilaalle ja huoltajalle annetaan riittävästi tietoa tuen jatkumisen mahdollisuuksista perusopetuksen jälkeisissä opinnoissa sekä muista tukimuodoista.” (OPS 2014, 445.)

7.lk:

Oppilaanohjauksessa seitsemännellä luokalla käytettävät tehtävät ovat yleensä luonteeltaan sellaisia, että ne perustuvat itsearvioinnille ja/tai omien kiinnostustusten, kokemusten, harrastusten ja henkilökohtaisten tavoitteiden kartoittamiseen. Tällaisiin tehtäviin ei ole olemassa oikeita tai vääriä vastauksia, vaan sen sijaan on olemassa henkilökohtaisia vastauksia, joten oppilaan ei tarvitse olla huolissaan osaako vastata oikein. Tällöin tehtävät toimivat itsessään erityttävinä ja antavat oppilaalle mahdollisuuden kokea onnistumista sekä oppia itsestään jotain uutta.

Seitsemännellä luokalla jatko-opintoihin suuntautuminen on vielä useimmille oppilaille kaukana tulevaisuudessa oleva asia. Oppilaita kannustetaan kuitenkin aika ajoin pohtimaan tulevaisuuden suunnitelmiaan ja tavoitteitaan lyhyellä ja pitemmällä aikavälillä. Ammatteihin ja oppilaitoksiin sekä työelämään tutustuminen ajoittuu kuitenkin pääasiassa 8.-9. vuosiluokille.

8.-9.lk:

Kahdeksannen ja yhdeksännen vuosiluokan aikana oppilaat perehtyvät ammattialoihin ja suunnittelevat jatko-opintojaan ja alkavat hahmottaa mahdollisuuksiaan. Jatko-opintojen suunnittelussa erityistä tukea tarvitsevien tai tarvittaessa muusta syystä johtuen sekä huoltajan halutessa yhteistyötä voidaan tehdä myös muiden, moniammatillisten tahojen sekä toisen asteen oppilaitosten kanssa.

Erityisen tuen tai muutoin tukea tarvitsevan oppilaan TET-paikan hankinnassa tehdään tarvittaessa yhteistyötä huoltajien kanssa ja huomioidaan yksilölliset mahdollisuudet ja tuen tarpeet.

**Oppilaan oppimisen arviointi oppilaanohjauksessa vuosiluokilla 7-9**

Oppilaanohjauksesta ei anneta arvosanaa kuten muista oppiaineista. Oppilaanohjauksessa arviointi perustuu oppilaiden itsearviointiin sekä vuorovaikutteiseen, ohjaavaan ja kannustavaan palautteeseen eri ohjaustoimien yhteydessä.

Oppilaat pohtivat yhdessä opettajan kanssa ja oppivat arvioimaan valmiuksiaan, osaamistaan ja taitojaan, toimintakykyään, toimijuuttaan ja voimavarojaan, ohjaus- ja tuentarpeensa määrää ja laatua sekä ryhmätyö- ja vuorovaikutustaitojaan. Oppilaita ohjataan tunnistamaan arvojen, uskomusten ja itselleen merkittävien ihmisten vaikutusta valintoihin ja päätöksiin. He harjaantuvat arvioimaan tiedonhankinta-, tieto- ja viestintätekniikan taitojaan koulutus- ja työelämätiedon hankkimisessa. Oppilaita kannustetaan kiinnittämään huomiota myös taitoonsa tunnistaa eri tietolähteiden luotettavuutta ja tarkoituksenmukaisuutta. Oppilaita ohjataan tiedostamaan erilaisten itsearviointimenetelmien ja -välineiden taustat sekä tunnistamaan niiden käyttömahdollisuuksia omassa urasuunnittelussaan. Opettajan tuella oppilaat oppivat löytämään tuki- ja ohjauspalveluita tarjoavat tahot koulussa ja yhteiskunnassa sekä kehittävät taitoaan hakea tarvitsemiaan palveluita.